Esperiment ta' ħsibijiet bil- lingwa Maltija . Il- Ħadd , 26 ta' Settembru 2010 Kienet tissejjaħ il- logħba s- sabiħa . L- ispeċjalita tagħha ? Is- sempliċità . U għalhekk saret il- logħba tal- umli . Il- ħarba mir- realtà tal- klassi li tinsab ' il bogħod mill- poter . Il- ballet ta' dawk inqas sofistikati jew li ma twieldux b' imgħarfa tal- fidda f' ħalqhom . Plejer bħal Billy Liddell , Skoċċiż u wieħed mill- aqwa plejers li qatt libes il- flokk aħmar ta' Liverpool kien imur lejn Anfield fil- ġurnata tal- logħba bit- transport pubbliku . Bħal wara kollox kienu jagħmlu l- maġġoranza assoluta tal- ispettaturi li kienu jmorru kull ġimgħa biex ikollhom il- privileġġ li jaraw fl- azzjoni lilu u l- għaxar plejers l- oħra li jilbsu l- flokk aħmar . Il- plejer u l- ispettatur jgħixu f' dinja simili . Il- plejer huwa sempliċiment ixxurtjat biżżejjed li għandu talent li jaqla' l- għajxien tiegħu permezz ta' din il- logħba sabiħa u jipprattika sengħetu fuq ħaxix aħdar minflok f' xi minjiera taħt l- art jew fuq ix- xatt waqt li jirriskja ħajtu kontinwament . Il- klabb u l- istadju għandhom il- karatteristiċi tagħhom . Il- plejer huwa assoċċjat mal- klabb u mhux il- klabb assoċċjat mal- plejer . Il- klabb għandu identità u ma jikkupjax lill- avversarju tiegħu . Kull tim għandu ċ- ċans tiegħu li jieħu unur fl- aħħar tal- istaġun u jpoġġi tbissima u jixgħel għajnejn il- partitarji tiegħu . Il- lista twila ta' timijiet differenti li rebħu unur prestiġġjuż bħall- FA Cup huwa xhieda ta' dan . Persunaġġi ċelebri u ta' ċertu poter ovvjament baqgħu ' l bogħod mil- logħba . Jiddarsu jitħalltu ma' dan l- isport sempliċi . Wara kollox , min hu b' moħħu f' postu li jrid jkun parti minn massa li tara logħba bil- wieqfa u tiġi aggredita mill- pulizija b' mod kontinwa ? U , l- entrepreniżmu ftit għandu ċans jikber f' ambjent bħal dan . Illum il- ġurnata , l- istorja ma tistax tkun aktar differenti minn dan kollu . Kelb żvelt u leali li jifraħ bik meta ttih l- anqas attenzjoni , żvolġa f' barri li jippreżenta ruħu li inti trid minnu u mhux viċi - versa . Fuq kollox l- istess barri huwa mlibbes ta' ħaruf . Dak li kien sempliċi ġie kkumplikat . Dak li kien innoċċenti ġie korrott . Ir- regħba belgħet kollox . Il- karattru ta' kull klabb ġie żvinat b' ġirja kontinwa lejn il- kummerċjaliżmu . L- identità intilfet . L- ispettatur , li f' qiegħ qalbu huwa partitarju u jrid ikun parti mill klabb sar sempliċiment konsumatur . Il- logħba tibda bil- parità ta' ħdax – il plejer kontra ħdax . Imma l- parità hija artifiċjali . Il- logħba hija battalja ta' bejn min għandu u min m' għandux . Fejn qabel kienet sorpriża li ma jkunx hemm sorpriżi , illum sorpriża hija skerz . Ta' fuq b' bankina aktar b' saħħitha mill- ħdax ta' dawk ta' isfel . U kollox jibqa' l- istess , sena wara sena . Ta' fuq komdi . Ta' isfel m' għandhomx saħħa biex jiġġieldu għax nofshom falluti jiġru wara denbhom stess . Il- plejer imsejjaħ l- istilla jiskorja u jbus l- arma fuq il- flokk , l- istess arma li għal ħafna , fosthom jiena , kienet jew għadha qisha l- motto konsistenti ta' ħajjithom . Imma għalih dik l- arma hija l- logo tal- kumpanija li qed tqallgħu l- eluf ta' liri fil- ġimgħa u li jdawwarha minn staġun għall- ieħor bħal kif inti ddawwar minn stazzjon għal ieħor tar- radju . Il- plejer mhux talli m' għadux jgħix fl- istess dinja ta' min suppost qiegħed jirrapreżenta imma f' univers kompletament differenti . Inti ċċapċaplu anke wara telfa f' kesħa xxoqq il- għadam għax hekk ġejt mgħallem u hu issa qiegħed jaħseb kif ser jippoża fir- riklam il- ġdid li għandu . Dik li kienet darba ħarba mir- realtà saret gaġġa fiha nnifisha . Il- klabb tiegħek minflok huwa l- kenn tiegħek , huwa l- mod ta' kif inti tiġi sfruttat . Il- lealtà tiegħek m' hijiex apprezzata , u kull fejn tħares tara lil xi ħadd li jrid jipprova jbegħlek xi ħaġa biex ikabbar il- profitti li inti m' intix se tara investit fil- grawnd imma f' qliegħ akbar bejn id- diretturi . L- entrepreniżmu mhux talli daħal , imma ħataf kollox . Nies b' kuxjenza ta' iljun bil- ġuħ investew il- loqom u issa jridu kollox . Id- diskursata bejn il- partitarji mhux fuq il- logħba imma fuq min se jeħodna . Imma issa d- deheb inbiegħ darba għal dejjem . Forsi tort tiegħi u tiegħek għax ma rajniex fil- bogħod u rajna kbir u għamejna bid- deheb ilellex . Imma issa tard wisq . Ma niflaħx inkun aktar parti minn din il- kummiedja u flok qalbi se nagħti dahri . Għejjejt u xbajt waqt li f' qalbi nibki meta nara x' ġara mil- logħba li kienet tissejjaħ s- sabiħa u klabb li xi darba ismu biss kien iqajjimli ġismi xewk xewk . Dan l- artiklu kien oriġinarjament inkiteb għar- rivista Anfield Island , li huwa l- publikazzjoni uffiċjali ta' Liverpool Supporters Club ( Malta ) , rivista li fiha servejt bħala editur għal għaxar ħarġiet . Dan l- artiklu iżda ġie ċċensurat . Is- Sibt , 31 ta' Lulju 2010 Post il- morda , post il- foqra , repentiti u l- imġienen . Taħlita u diversifikazzjoni wiesa' ta' emarġinati . Illum , il- Ġimgħa . Il- post għadu moħbi u f' pajjiż kbir daqs bitħa tal- ġirien , in- nies qed isaqsu għal mappa ta' fejn hu l- post . Ftit bogħod minnu hemm il- librerija pubblika , li flok biex tissellef il- kotba jew għar- riċerka , llum qed tintuża bħala punt ta' riferenza , u l- art tal- madwar bħala parking . Kulħadd qisu jaf fejn hi l- librerija , imma l- Ospizio , tefgħa ta' ġebla ' l bogħod , in- nies ma tantx jew xejn ma jafu bih . Għax int taf mort f' dar sieħbek mitt elf darba , imma li għandu kamra tal- imbarazz m' għandekx idea , u wisq anqas b' li hemm fiha . Taqbeż il- grada , timxi ftit fit- tul , jaqtgħulek il- biljett u ssib ruħek ġo bitħa mdaqqsa , fejn illum il- Brikkuni se jdoqqu fuq stejġ li fuqu hemm l- istilel tal- kartapesta bil- bozoz ikkuluriti f' nofshom . Fuq wara hemm il- bar , u bħar- Ryanair , dawn qatgħu l- middleman min- nofs għax m' għandekx bżonn aġent ibegħlek biljett biex tkun tista' tixtri flixkun birra . U ta' wara l- bar qed iżomm daqs tal- każin tar- raħal . Il- ħin għaddej bil- mod , tħares ' il fuq u hemm l- isħab miexi għax ir- riħ , imma l- istilel xorta jidhru jiddu . Il- kotra qed tikber flimkien mal- istennija . Illum m' hawnx morda u repentiti . Għall- inqas ħadd mhu bil- faxxa ma' rasu . Imma hawn taħlita ta' nies li ddejqu jingħalfu r- ross bil- labra u flok il- ftuħ tal- fosos li l- partiti l- kbar jużaw biex jippattronizzaw u llum hemm xi ħadd ieħor minflok juża l- istess post għażlu l- intimita ta' din il- bitħa li dalwaqt se timtela bil- mużika tal- Brikkuni . U l- għaxra għoddhom daqqu u l- mużiċisti varji daqs il- kotra bdew idoqqu huma . U wara l- introjtu Mario Vella beda jeżerċita l- kordi vokali tiegħu , waqt li jniggeż , josserva u jiżżuffjetta , iżid bil- mod il- mod , waqt li l- kotra tixrob daqt li qed jintfalha , tqagħqi , tkanta u tiżżagħbel , numru wara numru . Għoddhom taru siegħa u nofs , u suppost indaqqet l- aħħar diska , imma kulħadd jaf li l- Brikkuni ta' brikkuni qegħdin biss jinbxu jew jistadu . Għal darba ħassejtni tajjeb nibla' sunnara mikxufa u werżaqt li rrid aktar , u Il- Gallinar tas- Sultan li ħafna jsejħulha tiġieġa vjola saret ir- risposta għall- encore . Ftit wara bil- kotra għadha tgħix il- mument mal- mużika ħierġa mill- ispeakers , il- pulizija sabet dan il- post imwarrab u kontra qalbha n- nies kellha tibda taħseb biex tmur lura lejn id- dar . Mingħajr flus il- minesteru , reklamar , laqgħiżmu u kompremessi , t- trijonf ta' dan il- grupp li fi kliemhom stess huwa DIY , huwa palpabbli . L- arti alternattiva qed tiġi mhedda miċ- ċensura , d- dimostrazzjonijiet ma tantx qed jiġbdu nies , imma hawn min qiegħed joħroġ għonqu u jikkreja xorta waħda . U fl- Ospizio l- kotra apprezzat u għoxiet b' dan kollu . Is- Sibt , 24 ta' April 2010 Sraqt l- ewwel daqqa t' għajn lejn Prima Facie eżatt wara li ġie f' idi . Kelli ktieb ieħor fil- proċess u niddejjaq naqbeż minn wieħed għall- ieħor , bħal plejer merċinarju . Għal xi raġuni ġie Vieri f' rasi . Imma l- ewwel daqqa t' għajn kienet tajba . Aktar milli l- apparenza , l- kontenut tal- prologu kien biżżejjed , biex jikkonvinċini li se naqra lil Mark Camilleri għax għamel biċċa xogħol tajba aktar milli għax vuċi ġdida fil- letteratura kontemporanja Maltija , u f' deżert jew forsi aħjar fix- xagħri kull ilma taħsbu Chardonnary Clos de Gat li fil- paġni tal- ktieb issemma . Rumanz Polizjesk , jgħidilina l- awtur jew aħjar il- publikatur fuq il- qoxra tal- ktieb . Il- karattru prinċipali Spettur . Sa ċertu punt karattru tipiku tal- korp . Xogħolu dejjem fl- isfond . Bħall- mużika ħierġa minn Ipod f' widnejn il- jogger li jħobb iterraq fit- toroq aktar milli jiġri fuq magna u jibqa' fl- istess post . Imma l- mużika mill- isfond ħafna drabi minn sekondarja tiġi primarja u l- kantunieri jew aħjar il- karozza ġejja minn faċċata ma tiġix ikkalkulata . U l- Ispettur tilef il- mara u t- tfal . Għandu l- J & B iwennsu imma . F' intervista preċidenti għal publikazzjoni ta' dan il- ktieb , Camilleri nsista li r- riċerka hija ta' importanza assoluta . Il- ktieb huwa xhieda ta' dan . Ħafna postijiet spjegati b' mod assolut , b' erba ittri u b' għajn ta' seqer għad- dettall . Aktar milli pittura , kultant joffri ritratt diġitali fejn karta mitluqa mal- art ukoll għandha l- importanza tagħha . U ma' dan kollu , l- kultura kontemporanja fil- bordura . Il- karattri msawwrin bil- mużika li jisimgħu , l- films li jaraw u jikkwotaw minnhom , il- wiski li jixorbu , l- karozza li jsuqu , s- sigaretti li jpejpu . Kelli konversazzjoni qasira ma' ħabib tiegħi ftit qabel li qrajtu u qalli li fih wisq ismijiet ta' ditti u mużiċisti , bl- awtur qisu f' tellieqa miegħu nnifsu ta' kemm isemmi . Imma forsi hawnhekk fejn l- awtur spikka . Sawwar il- karattri b' li jħobbu u li jagħżlu . Ħu waħda mill- vittmi li dejjem il- garaxx jixxkatla xi karozza jpejjep Du Maurier . L- Ispettur jpejjep Royals mill- ħomor . Vittma tħobb lil Beyonce . Predatur iħobb lil Bach . Debutt feliċi . Il- Ħamis , 25 ta' Frar 2010 Ħaffift ftit il- pass wara li pparkjajt il- Furjana , tellajt iż- żipp tal- ġakketta għax donnha bdiet traxxax , u sakemm ilni ngħidlek wasalt Putirjal . Il- ħamsa kienu għoddhom kif daqqew . U issa kont għal- kenn mil- arkati ta' Putirjal stess u bdejt nara lil min naf u ma nafx . Folla jew forsi aħjar ġgajta li normalment taraha f' xi attivita alternattiva , xi gig , xi Club Sandwich u hekk . U xi erba' artisti li minbarra li jkunu mal- folla bħali , kultant ikollhom il- privileġġ li jkunu fuq xi pjattaforma , bid- dawl fuqhom , bl- għajnejn fuqhom , jirċievu xi applaws u wara erba' taptipiet fuq daharhom . Erba' daqqiet bir- ras lejn erba' uċuh familjari , ankè jekk rari jew qatt m' għedna kelma lil xulxin , u ftit ' kif inti ' lil xi erba' oħra li huma meqjusa aktar ta' ġewwa . Żewġ bnadar ħomor biss , aħmar skur , aħmar ta' veru , mhux aħmar ta' xi grupp , partit , moviment sejjaħlu li trid , konvenzjonali . L- istrixxa tal- Moviment Graffitti ovvjament kienet hemm . Il- konsistenza ta' dan il- moviment tispikka . Regolari fi ġlidiet daqs sekundiera ta' arloġġ matul is- satra tal- lejl ta' meta ma' tistax torqod . U forsi dik li tagħmel il- Graffitti , ma tħalliekx torqod u tfakkrek li għandek id- dejn . Strixxun ieħor , din id- darba umoristiku , Stop Being Bloody Nerds . Bloody tgħid kelma dispreġġjattiva ? Tieħu xejn bi kbir . U slaleb ta' Sant' Andrija fuq ħalq jew aħjar ix- xuftejn ta' xi attivisti oħra . U mad- daqq ritmiku ta' żewġ tnabar bdejna nimxu lejn il- Parlament . Xi erba' tal- ħwienet ħarġu jittawlu , min jitbissem , min jieħu interess , min jagħti b' rasu qisu jrid jgħid m' għandhomx x' jagħmlu dawn . U wasalna sa fejn il- Parlament , u r- riħ beda jagħmel tiegħu , imma l- ġgajta kellha spirtu kumbattiv u spirtu ta' komunita , li llum kif qal Mark Vella stess minflok qagħdet id- dar tiekol xi ħaġa tajba ddeċidiet li tinżel fit- toroq għax l- oppressjoni fuq kif sempliċiment tesprimi ruħha dejjqitha u qed tħossha tifgaha . Kelmtejn tal- okkażżjoni , u fost kollox il- ħames proposti . Tispikka l- proposta li tfakkarna fil- ħrafa tas- sekulariżmu f' Malta , fejn liġi miktuba fl- 1933 għada fil- Kostituzzjoni tagħna , b' piena minn xahar sa sitt xhur fil- ħabs jekk il- Knisja Kattolika tiġi satirizzata . Id- dagħa pubbliku u komunitarju kontra qaddisin oħra fil- festi hekk imsejjħa tradizzjonali nimmaġina li huwa iżda eżentat . Inkella jkollna aktar nies ġewwa milli barra . Jew forsi agħar minn hekk għal ċertu nies il- festi jispiċċaw . Min jgħid li konna 250 , min 300 . Kif jgħidu l- Brikkuni dan hu poplu li jsemma' leħnu biss meta jogħla t- trab tal- ħasil . U għalhekk in- numru huwa sinjifikanti . Fil- mument hemm min qiegħed jinkwieta fuq it- trab tal- ħasil u jinsa li ' l quddiem taf ma jkollux ħwejjeġ aktar x' jaħsel . U ċ- ċensura tara sa mnieħirha u moħħha magħluq daqs dan . Is- Sibt , 13 ta' Frar 2010 Qiegħed hawn ftit waħdi , il- Mars Volta qiegħdin fl- isfond , u barra huma hawn il- kwiet u l- ħemda ma' dawn l- erba' ħitan . Qiegħed bi flokk komma qasira imma hawn ftit kesħa fina , jew forsi umdità ? Imma avolja li qed nirtgħod xi ftit m' għandix aptit inxidd xejn fuqi , hekk . M' hawnx min jagħti parir jew jindaħal , u mal- uniku ħoss li għażilt jien , hawn , x' taqbad issejjaħlu , paċi ? Le naħseb forsi kelma ftit żejda , naħseb sempiliċità l- kelma li rrid . Li tkun waħdek mhux bil- fors solitudni , jew forsi aħjar is- solitudni mhux bil- fors negattivita . Fil- friġġ hemm nofs flixkun inbid diċenti , milli baqa' mil- bieraħ , imma naħseb għadu ftit il- ħin għalih . Din is- sena , naqqast . Jew forsi għax ma tantx ħriġt . Imma t- Tlieta kont barra , fil- post fejn fl- antik kont inniżżel l- aktar u ħadt tnejn biss . L- ewwel wieħed għax xi ħadd insista u Malta qatt ma rrifjutat qamħ u t- tieni biex ikolli xi ħaġa f' idi . U ftit wara mort lura d- dar bil- kwiet . Kien qisu t- tieni dar tiegħi hemm . Għadni nħobbu imma l- ġenn ta' qabel qisu telaq . Hekk , waħdu mingħajr ma pruvajt niskartah . Min kien li qal , il- verita ssibek hi u mhux tfittixha int ? Forsi l- verita ma tantx għandha x' taqsam ma' dan . Naħseb l- affarijiet jiġu waħedhom aktar propizja , imma ta' qabel forsi fiha aktar toqol . Imma t- toqol mas- sempliċità li semmejt qabel ma tantx toqgħod . Jew ridt ftit taħlita . U issa naħseb gedwidt biżżejjed , jew wasal il- ħin biex nibda naħseb ftit għal dik li qed tgerger minn ġo fija . Il- Ħadd , 20 ta' Diċembru 2009 Niftakar darba kont għand ħbieb barranin tiegħi , u wara ikla tajba , bħala deżerta ħadt jew aħjar offrewli biċċa ċikkulata bil- bżar aħmar . Missieri li kien miegħi u li għalih il- Kinnie bħala ' Bitter Sweet ' hija l- pinnaklu tal- kuntrasti fetaħ par għajnejn daqs ta' kuntrattur meta jara xi biċċa art ODZ li fi ftit żmien tista' tinbena biex jgħin lil xi familja biex ikollha fejn toqgħod . Jiena , ejja ngħidu li wkoll ma kontx rajt bħalha qabel , imma lgħabtha li llum b' xejn ma trid tkun sorpriż u għajnejja ma tantx ftaħthom wisq għax l- inbid kien qiegħed jagħmel tiegħu . Il- Ġimgħa li għaddew , irħejtha lejn il- Belt għall- Chiaroscuro , li wkoll għandu l- kuntrasti tiegħu . Post ejja ngħidulu sofistikat ġewwa Strada Stretta . Imma llum m' għadx hawn baħrin , u għalhekk tista' tgħid li l- kuntrasti nqalbu f' kompremessi . Kelli idea għal xiex sejjer imma ħriġt sorpriż aktar milli stennejt . Ċikku l- Poplu kellu jkun hemm idoqq . U fil- fatt hemm kien . Dan Ċikku l- Poplu pjanista eċċellenti , u għalhekk sibt l- ewwel kuntrast , għax il- pjanu tiegħu mhux eżattament tal- populin imma aktar forsi tal- magħżula . Ma nafx kif m' għażilx xi isem Franċiż biex jirreklama lilu nnifsu . Ftit inbid tajjeb ġo tazza kbira li trid ftit teknika partikulari kif taqbadha ħa tidher sofistikat u pjanu li kif għedna tajjeb ħafna . S' issa xejn speċjali u kien hemm affarijiet li jmorru ma' xulxin daqs ipod u mużika mniżżla b' xejn . Imma meta leħen Ċikku jew aħjar il- versi miktuba minnu stess akkumpanjaw l- pjanu tiegħu stess , l- affarijiet inqalbu ta' taħt fuq u l- kuntrasti bdew jinħolqu fi klassi għalihom . Umoriżmu fin li jgħarrxek u bħal tagħrixa tipprova tirreżistiha u fl- istess ħin qed tieħu pjaċir biha . Jew bħal xarba tajba li taf li l- għada se tqum b' rasek daqs qartalla imma terġa tagħmilha darba wara l- oħra għax iċ- ċirkustanzi mhux ituk għażla oħra . Minn temi ambjentali għal dawk li forsi jdaħħku għax taboo , i . e . sesswali Ċikku seraq ix- xena . Miegħu kellu lil Rose u din tat palata . Oriġinalita fil- vernakular anitk u forsi anke ma' dak kontemporarju , għax minn mindu ' l hawn sirna nidħku għax tistaqsi tfajla tixrobhiex ? Udjenza li forsi s- soltu tiddejjaq tisma' erba' kelmiet goffi minn erba' fit- triq , imma llum qiegħda mixħuta mal- art tidħak tisma' l- istess kliem jintqalu minn wieħed fuq mikrofonu . Wara kollox il- mod ta' kif l- istess kliem jiġu trażmessi aktar importanti milli x' jintqal . U l- inbid intiehem ħafna aħjar għax billi Maltin mhux bil- fors inħobbu l- Eurovision . Is- Sibt , 1 ta' Awwissu 2009 Kien hemm festun bil- bozoz ħomor fuq il- palk . U kien hemm l- isem tagħhom disinjat bil- kartun b' dimensjoni 3 - d . U ma kienx hemm reklam wieħed imkien . Il- biċċa ta' quddiem il- palk kienet għadha vojta s' issa u mad- dawra kien hemm min intasab bil- qiegħda . U l- arja kienet kajmana , ta' kif tistenna fl- aħħar ta' Lulju f' Malta . Nofs il- lejl beda joqrob u l- antiċipazzjoni bdiet tiżdied u l- kotra bdiet titħajjar timxi ' l quddiem , qrib il- palk u qrib fejn se jkun hemm l- azzjoni kollha dalwaqt . U min qiegħed bil- qiegħda fuq iż- żewġ tarġiet mal- madwar beda jitgħatta . U wieħed minn ta' bil- qiegħda beda jitfa' l- birra mill- flixkun . Beda jiġri l- entużjażmu bih , jew il- bozoz ħomor fakkruh fil- festa tar- raħal u sussegwentament f' xi marċ ? Jew ried jesibixxi viralità finanzjarja għax flixkun birra kien xi tlett ewro ? Jew kien sorpriż li l- kotra llum differenti mis- soltu , u għal kunċert trid titla' fuq saqajk . Il- kotra ma tridx toqgħod lura , b' idejha fil- but u xxengel ftit rasha u tiġbed ir- ritratti ħa timpustahom fuq il- facebook . Illum il- kotra trid tipparteċipa u tkun parti mill- avveniment u tinsa l- ġimgħa sħiħa li għadha kif għaddiet minnha , u tirremetti ġimgħa xogħol . U ftit wara il- birra waqfet tixxerred fl- ajru u l- aħħar numru tal- album ' Kuntrabanda' – Funeral tal- Barberun beda ftit ftit jaqta' l- għatx u jiġġustifika l- istennija u l- antiċipazzjoni kollha , bil- brikkuni imlibbsin b' uniformi li fakkritni fi żmien il- Franċiżi f' Malta u ovvjament Napuljun . U l- awtentiċità u r- realiżmu ta' ħajjet il- kotra u tiegħi personali għola bit- tieni numru : ' Uffiċju ' , b' Mario Vella jpenġi stampa preċiża ta' naħseb nofs l- uffiċji f' Malta biss flokk pinzell juża pinna u flokk biċċa karta għandu lil sħabu jdoqqu warajh . U komplejna , waħda wara l- oħra , u min- numri ftit kajmani għaddejna għal dawk aktar mgħaġġla u n- nies issa mhux tipparteċipa biss bdiet imma tiżżagħbel qisha trid tfakkar lilha nnifisha , li qed tieħu sehem f' xi ħaġa li maż- żmien ħa tibqa' ssemmi u tiftaħar li kienet hemm . U billi ma tantx hemm ritratti biex tfakkar u tipprova li kienet hemm ma jimpurtax għax il- memorji kollha stampati vivaċament f' moħħha . U ż- żagħbil naqas xi ftit għax issa kien hemm numru ġdid : ' Gallinar tas- Sultan ' u din għadu ħadd ma semagħha u jixraqilha l- attenzjoni kollha . Umbgħad is- soltu l- encore u bħal kif ġara f' Jannar u f' ta' qabel , il- kotra għadha ma xebgħetx u tgħajjat għal oħra u wara ftit inkejja l- Brikkuni ma jiddiżappuntawx . U ankè wara l- oħra żejda il- kotra trid iżjed imma issa daqshekk u minn banda aħjar hekk għax għandi bżonn nieħu ftit nifs u għarqan xraba , u ħasra li ta' qabel beda kollox ma għadux iwaddab il- birra , għax m' għandix aptit nimxi sal- bar . Lejla Maltija ta' vera , minkejja mingħajr murtali u ġigġofogu . Is- siġar tal- Buskett qiegħdin fl- isfond ta' kollox . Il- qamar ma jidhirlix li jidher imma hemm ftit stilel jixgħelu s- sema . U llum l- istilel xegħlu hawn isfel fil- Buskett Roadhouse ukoll .